b'\n_START_ARTICLE_\nNotch-filter\n_START_PARAGRAPH_\nEt notch-filter er et elektronisk filter, der lader de fleste frekvenser passere p\xc3\xa5 n\xc3\xa6r et smalt frekvensb\xc3\xa5nd, der filtreres fra. Dvs. der er tale om et s\xc3\xa6rligt smalt b\xc3\xa5ndstopfilter. Et notch-filter er et lavpasled og et h\xc3\xb8jpasled med den samme afsk\xc3\xa6ringsfrekvens koblet sammen. Filtret bruges for eksempel i en radiomodtager i lavfrekvensdelen til at fjerne interferenshyl fra en radiosender, hvis frekvens ligger t\xc3\xa6t p\xc3\xa5 den sender, man modtager. Den frekvens, der skal fjernes, kan indstilles. Notch-filtre med fast indstillet frekvens kan findes i radioer. De bliver kaldt b\xc3\xb8lgef\xc3\xa6lder. Notch-filtre finder ogs\xc3\xa5 anvendelse i m\xc3\xa5leinstrumenter og lydudstyr (for at undg\xc3\xa5 tilbagekoblingshyl). Typen kan ogs\xc3\xa5 bruges til at fjerne brum fra elnettet.'